Sierra de Palomita

La sierra de Palomita ye una plataforma de lo Sistema Iberico que fa part de la branca levantina. Se troba en la part oriental de la provincia de Teruel.

Las principals cimas son: Muela de Monchén (1.779 m) y Loma Gorda (1.628 m). Ricardo Pitarch García: Estudio de la flora y vegetación de las sierras orientales del Sistema Ibérico: La Palomita, Las Dehesas, El Rayo y Mayabona (Teruel). Editor: Consejo de Protección de la Naturaleza de Aragón, 2002, p 19. D'acuerdo con bel autor la Muela Mujer de Villar Luengo (1.555 m) tamién fa part d'esta sierra. Creu Casas i Sicart, Felisa Puche Pinazo: Contribucion a la brioflora de la Sierra Palomita (Teruel). Orsis, 1:33-41, (1985), p.33.

La mitat de la superficie de la sierra de Palomita perteneixe a lo termin municipal de Cantaviella, l'atra mitat se reparte sobre tot entre los termins de Villar Luengo y Tronchón, con un baixant que perteneixe a lo termin municipal de Canyada de Benatanduz.

 Toponimia 
L'oronimo sierra de Palomita u sierra Palomita proviene de lo nombre d'una partida y d'un despoblau de lo termin municipal de Villar Luengo.

S'ha proposau una etimolochía mozarabe pa toponimos homonimos de la provincia de Castellón a partir de *PALUMBĪTTA y se relacionaría con la presencia de palomas, Leopoldo Peñarroja Torrejón: El mozárabe de Valencia. Editorial Gredos, 1990., p 455. Emili Casanova: El romanç andalusí (o mossàrab) a través de la toponímia valenciana. Publicau en lo Boletín de la Sociedad Castellonense de Cultura, Nº. 86, 2010, pp 69-96. manimenos no puede descartar-se una relación con la palabra paramo como en l'oronimo "sierra Palomera".

 Hidrografía 
La versant nord-ueste de la sierra desaugua enta lo río Palomita, tributario de lo río Canyada, las atras versants lo fan enta lo río Cantaviella.

 Referencias 

 Bibliografía 
  Eduardo Viñuales Cobos (coordinador): Red natural de Aragón. nº 3, Maestrazgo Prames, 2006.
  Ricardo Pitarch García: Estudio de la flora y vegetación de las sierras orientales del Sistema Ibérico: La Palomita, Las Dehesas, El Rayo y Mayabona (Teruel). Editor: Consejo de Protección de la Naturaleza de Aragón, 2002.

Palomita
Palomita
Palomita